สัมผัสโดนแล้วเพิ่งรู้ว่ามีติ่งที่รูทวาร เป็นสีชมพู อยู่ตรงนั้นตลอดเลยทั้งตอนที่เบ่งและไม่เบ่งอุจจาระ แต่ไม่รู้สึกเจ็บตอนที่จับ ตอนขับถ่ายก็ไม่มีเลือดออก ไม่ทราบว่าเป็นติ่งเนื้อธรรมดาที่ไม่เป็นอันตรายรึเปล่าคะ ขออนุญาตแปะลิ้งค์รูปนะคะ ขอบมากค่ะ
สวัสดีค่ะ การวินิจฉัยที่เป็นไปได้-ริดสีดวงทวารหนัก-หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง-เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ-เป็นเนื้องอกหรือมะเร็งของลำไส้ตรงหรือทวารหนักโดยภาวะที่พบบ่อยคือริดสีดวงทวารหนักโรคริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาหากไม่มีเลือดสดออกมาเลย ก็อาจจะนึกถึงภาวะอื่นๆดังกล่าวมาได้ หรืออาจเป็นแค่ติ่งเนื้อที่ทวารหนักธรรมดาแนะนำพบแพทย์เพื่อประเมินรอยโรคจริงและตรวจภายในทวารหนักร่วมด้วยก่อนค่ะ การดูแลตัวเองเบื้องต้นคือ รับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีก